Diari Oficial de la Generalitat Valenciana


Sumari del DOGV 8844, del 26-06-2020 (2020/4516)

Informació pública de l'aprovació de l'informe ambiental i territorial estratègic del projecte de modificació de l'estudi de detall Reina Sofia 4 UE 4.9 del PGOU.
------------------------------------------------------------------------------------------------------------------------------------------------------------------

### Dades del document

Número de DOGV
:   8844

Data del DOGV
:   26-06-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4516


Data del document
:   10-06-2020

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * pla d'urbanisme
    * administració local

Informació pública de l'aprovació de l'informe ambiental i territorial estratègic del projecte de modificació de l'estudi de detall Reina Sofia 4 UE 4.9 del PGOU. [2020/4516]  
En data 8 de juny de 2020, la regidora delegada de l'Àrea de Gestió de la Ciutat i Seguretat ha emés el Decret núm. 2231/2020, que diu literalment:  
  
«Assumpte: avaluació ambiental territorial i estratègica del projecte de modificació de l'estudi de detall Reina Sofia 4 UE 4.9 del PGOU de Torrent, presentat per Urbanas Crescendo, SL.  
Planejament actual, objecte i àmbit de la modificació  
El planejament vigent ve constituït pel Pla general d'ordenació urbana de Torrent, el Pla de reforma interior de la subzona 4E i l'estudi de detall de Reina Sofia 4 de la unitat d'execució 4.9.  
  
L'objecte de la modificació projectada és l'article 1.4 de l'estudi de detall relatiu a les entreplantes i naies i permetre ubicar-hi peces habitables i locals humits compartimentats.  
La modificació puntual de planejament projectada afecta sòl urbà urbanitzat i es tracta de la modificació d'un element d'ordenació detallada.  
Alternatives i justificació  
En el document inicial estratègic presentat es planteja, a més de l'alternativa 0, consistent a no modificar el planejament, l'alternativa 1, que suposaria igualar la regulació d'entreplantes i naies a la que existeix a la resta de Reina Sofia, i permetre ubicar-hi peces habitables i locals humits compartimentats.  
En el document d'inici es justifica la conveniència de l'alternativa escollida perquè s'unifica el criteri establit en la resta del planejament a la zona Reina Sofia.  
Consultes realitzades  
D'acord amb l'informe emés per la cap de Secció de Gestió Urbanística de data 19 de desembre de 2019, el Projecte s'ha sotmés a avaluació ambiental i territorial estratègica simplificada i s'han realitzat consultes, mitjançant providències de 13 de gener de 2020, a les seccions de Medi Ambient i Planejament per tal de determinar els possibles efectes del projecte en el medi ambient i el territori.  
També, d'acord amb el que es proposava al mateix informe, s'ha donat audiència pel termini de 30 dies a la mercantil Valpa, SLU, per ser titular d'una parcel·la pendent d'edificació inclosa en l'àmbit de la modificació. La mercantil presenta un escrit el 21 de febrer de 2020 al qual indica que no té res a al·legar al projecte.  
Com a conseqüència de les consultes, s'han emés informes per la Secció de Medi Ambient i per la Secció de Planejament el 22 i 24 de gener de 2020 respectivament.  
No s'han realitzat consultes a altres administracions perquè segons els esmentats informes emesos, la modificació de planejament projectada no té efectes sobre elements, la competència dels quals correspon a altres administracions.  
Identificació i valoració dels possibles efectes en el medi ambient  
  
La Secció de Medi Ambient indica en els seus informes que la proposta d'estudi de detall no té efectes significatius en el medi ambient i, en concret, que:  
- No produeix increment significatiu en el consum de recursos.  
- No suposa afecció sobre elements significatius del patrimoni natural.  
- No produeix afeccions significatives en biodiversitat, geodiversitat, fauna, flora, sòl, aire, soroll o factors climàtics.  
  
La Secció de Planejament assenyala que la proposta de modificació:  
  
- No té incidència en el model territorial vigent, atés que no se'n modifica l'ordenació estructural.  
- No produeix afeccions significatives en el paisatge.  
- No es preveu que de l'aplicació del projecte es deriven o executen projectes ni activitats subjectes a avaluació d'impacte ambiental, ni influeix en altres plans o programes.  
- No afecta elements de patrimoni cultural.  
- No té efectes sobre elements estratègics del territori.  
  
Consideracions jurídiques  
Primera. L'avaluació ambiental estratègica és procedent d'acord amb allò que s'estableix en els articles 22 del text refós de la Llei de sòl i rehabilitació urbana, aprovat pel Reial decret legislatiu 7/2015, de 30 d'octubre; l'article 6 de la Llei 21/2013, de 9 de desembre, d'avaluació ambiental, i el 46 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Segona. L'òrgan ambiental i territorial competent per a realitzar l'avaluació és en aquest cas l'Ajuntament, ja que es tracta d'una modificació d'un instrument de planejament que afecta únicament l'ordenació detallada de sòl urbà, segons disposa l'article 48 de la Llei 5/2014, d'ordenació del territori, urbanisme i paisatge.  
L'atribució de la funció de resoldre l'avaluació correspondria a l'alcalde, en virtut de la competència residual que li atorga l'article 124.4.ñ de la Llei de bases de règim local, si bé les competències en matèria d'urbanisme es troben delegades pel Decret núm. 2667/2019 en la tinenta d'alcalde de l'Àrea de Gestió de la Ciutat i Seguretat.  
  
Tercera. S'ha seguit la tramitació prevista en els articles 50 i 51 de la Llei d'ordenació del territori, urbanisme i paisatge de la Comunitat Valenciana.  
Per tant, vistos els pronunciaments efectuats, i de conformitat amb l'informe de la cap de la Secció de Gestió Urbanística de 25 de febrer de 2020, dispose:  
  
Primer  
Emetre un informe ambiental i territorial estratègic favorable, en el procediment simplificat d'avaluació ambiental i territorial estratègica, de la proposta de modificació de l'estudi de detall de Reina Sofia 4 de la unitat d'execució 4.9 del PGOU de Torrent, presentada per Urbanas Crescendo, SL, d'acord amb els criteris de l'annex VIII de la LOTUP, per no tindre efectes significatius sobre el medi ambient.  
  
  
Segon  
Publicar aquesta resolució en el Diari Oficial de la Generalitat Valenciana i donar-ne compte al Ple.»  
  
Torrent, 10 de juny de 2020.- La tinenta d'alcalde delegada de l'Àrea de Gestió de la Ciutat i Seguretat: Inmaculada Amat Martínez.